8. ΑΠΟΦΑΣΗ ΥΠΟΥΡΓΩΝ   ΥΓΕΙΑΣ ΚΑΙ ΠΡΟΝΟΙΑΣ   ΚΑΙ ΕΡΓΑΣΙΑΣ   ΚΑΙ ΚΟΙΝΩΝΙΚΩΝ Α.. Αριθ.ΔΥ15/Π.Α./οικ.229  της 29 – 30 Ιαν.1998 ( ΦΕΚ Β’ 58 )  Εξαίρεση φορέων από την υποχρέωση σύστασης Κ.Ε.Κ. με αυτοτελή νομική προσωπικότητα  ‘Εχοντας υπόψη: 1.Τις διατάξεις του άρθρ. 7 του Νομ. 2345/1995 «Οργανωμένες υπηρεσίες παροχής προστασίας από φορείς κοινωνικής πρόνοιας και άλλες διατάξεις». 2.Τις διατάξεις των άρθρ.6 και 10 του Νομ. 2082/1992 «Αναδιοργάνωση της κοινωνικής πρόνοιας και καθιέρωση νέων θεσμών κοινωνικής προστασίας». 3. Τις διατάξεις των άρθρ.32, 33, 34, 35 και 37 του Νομ.1943/1991 «Εκσυγχρονισμός της οργάνωσης και λειτουργίας της δημόσιας διοίκησης, αναβάθμιση του προσωπικού και άλλες συναφείς διατάξεις». 4.Τις διατάξεις του άρθρ. 22 του Νομ.2469/1997 «Περιορισμός και βελτίωση της αποτελεσματικότητας των κρατικών δαπανών». 5. Τις διατάξεις του άρθρ.13 του Νομ. 2150/94 (ΦΕΚ 98/ Α’) «Εθνικό Ινστιτούτο Εργασίας και άλλες διατάξεις». 6. Τις αποφάσεις της 1ης, 2ης, 3ης και 4ης Συνεδρίασης της Επιτροπής Παρακολούθησης του Ε.Π. «Υγεία-Πρόνοια». 7.Την απόφαση της 4ης Συνεδρίασης της Επιτροπής Παρακολούθησης του Ε.Π. «Συνεχιζόμενη Επαγγελματική Κατάρτιση και Προώθηση της Απασχόλησης».  8. Την υπ’αριθ. 111232 από 12-12-97 Απόφαση του Υπουργού Εργασίας & Κοινωνικών Ασφαλίσεων «Κριτήρια Πιστοποίησης Δομών Συνεχιζόμενης Επαγγελματικής Κατάρτισης». 9.Το γεγονός ότι από την παρούσα απόφαση δεν προκαλείται δαπάνη σε βάρος του Κρατικού Προϋπολογισμού,αποφασίζουμε: Εξαιρούνται από την υποχρέωση σύστασης Κέντρου Επαγγελματικής Κατάρτισης (Κ.Ε.Κ.) με αυτοτελή νομική προσωπικότητα οι παρακάτω φορείς: 1.ΣΙΚΙΑΡΙΔΕΙΟ ΙΔΡΥΜΑ ΑΠΡΟΣΑΡΜΟΣΤΩΝ ΠΑΙΔΩΝ 2.Ι.Π.Α.Π. «Η ΘΕΟΤΟΚΟΣ» 3.ΙΔΡΥΜΑ ΠΑΜΜΑΚΑΡΙΣΤΟΣ 4.ΕΘΝΙΚΟ ΙΔΡΥΜΑ ΑΠΟΚΑΤΑΣΤΑΣΗΣ ΑΝΑΠΗΡΩΝ (ΕΙΑΑ) 5.ΕΛΛΗΝΙΚΗ ΕΤΑΙΡΕΙΑ ΠΡΟΣΤΑΣΙΑΣ ΚΑΙ ΑΠΟΚΑΤΑΣΤΑΣΕΩΣ ΑΝΑΠΗΡΩΝ ΠΑΙΔΩΝ(ΕΛΕΠΑΑΠ) 6.ΚΕΝΤΡΟ ΕΚΠΑΙΔΕΥΣΕΩΝ ΚΑΙ ΑΠΟΚΑΤΑΣΤΑΣΕΩΣ ΤΥΦΛΩΝ (ΚΕΑΤ) 7.ΦΑΡΟΣ ΤΥΦΛΩΝ ΤΗΣ ΕΛΛΑΔΟΣ 8.ΕΘΝΙΚΟ ΙΔΡΥΜΑ ΠΡΟΣΤΑΣΙΑΣ ΚΩΦΑΛΑΛΩΝ (ΕΙΠΚ) 9.ΕΤΑΙΡΕΙΑ ΠΡΟΣΤΑΣΙΑΣ ΣΠΑΣΤΙΚΩΝ 10.ΚΕΝΤΡΟ ΠΕΡΙΘΑΛΨΕΩΣ ΠΑΙΔΩΝ «ΑΓΙΟΣ ΔΗΜΗΤΡΙΟΣ» 11.ΨΥΧΟΛΟΓΙΚΟ ΚΕΝΤΡΟ Β.ΕΛΛΑΔΟΣ 12.ΠΑΤΡΙΩΤΙΚΟ ΙΔΡΥΜΑ ΚΟΙΝΩΝΙΚΗΣ ΠΡΟΝΟΙΑΣ ΚΑΙ ΑΝΤΙΛΗΨΗΣ (ΠΙΚΠΑ) 13.ΕΘΝΙΚΟΣ ΟΡΓΑΝΙΣΜΟΣ ΠΡΟΝΟΙΑΣ (ΕΟΠ) 14.ΚΕΝΤΡΟ ΒΡΕΦΩΝ «Η ΜΗΤΕΡΑ» 15.ΚΕΝΤΡΟ ΨΥΧΙΚΗΣ ΥΓΙΕΙΝΗΣ Οι φορείς αυτοί δύνανται να υλοποιήσουν ενέργειες συγχρηματοδοτούμενες από το Ευρωπαϊκό Κοινωνικό Ταμείο, εφ’όσον πιστοποιηθούν σύμφωνα με τις 111232 και 111238/12-12-97 Αποφάσεις του Υπουργού Εργασίας & Κοινωνικών Ασφαλίσεων. Η ισχύς της Απόφασης αυτής αρχίζει από τη δημοσίευσή της στην Εφημερίδα της Κυβερνήσεως.   